
«2026 елга, 2027 һәм 2028 еллар план чорына Татарстан Республикасы бюджеты турында» Татарстан Республикасы Законына үзгәрешләр кертү хакында» Татарстан Республикасы законы проектына 
аңлатма язуы


«2026 елга, 2027 һәм 2028 еллар план чорына Татарстан Республикасы бюджеты турында» Татарстан Республикасы Законына үзгәрешләр кертү хакында» Татарстан Республикасы законы проекты Татарстан Республикасы Бюджеты кодексы нормаларына туры китерелде. 
Агымдагы елның 8 аенда республика бюджеты үтәлешен исәпкә алып, 2026 елга Татарстан Республикасы бюджетының салым һәм салым булмаган керемнәрен 30 664,7 млн.сум күләмендә арттыру тәкъдим ителә.
Оешмалар табышына салым буенча планлы билгеләнешне 25 000,0 млн. сумга арттыру тәкъдим ителә. Үзгәрешләр 2026 елның 8 ае өчен факттагы салым керемнәрен һәм дөньядагы геосәяси вәзгыять фонында нефть продуктларын сату бәяләре артуга бәйле рәвештә нефть тармагы предприятиеләре буенча көтелә торган салым керемнәрен исәпкә алып кертелде. 
Оешмалар мөлкәтенә салым буенча планлы билгеләнешне, 2026 елның 8 аенда салым керемнәре динамикасын һәм ел ахырына кадәр көтелгән салым керемнәрен исәпкә алып, 1 000,0 млн.сумга арттыру тәкъдим ителә.
Салым түләүчеләр саны һәм салым салу базасы арту сәбәпле, «Салым салуның автоматлаштырылган гадиләштерелгән системасы» махсус салым режимын куллануга бәйле рәвештә алына торган салым буенча күрсәткечләр планын 1 000,0 млн.сумга арттырырга тәкъдим ителә. 
Салым булмаган керемнәр күләмен 3 664,7 млн. сумга арттырырга тәкъдим ителә. Үзгәрешләр банк депозитларына Татарстан Республикасы бюджеты акчаларын урнаштырудан көтелә торган керемнәр фактын һәм динамикасын исәпкә алып кертелә.
«Кире кайтарылмый торган керемнәр» бүлеген федераль бюджеттан бюджетара трансфертлар һәм башка керемнәр хисабына 1 887,3 млн.сумга арттырырга тәкъдим ителә.
Керемнәр 7 юнәлеш буенча арттырыла:
- индустриаль (сәнәгать) парклар, сәнәгать технопарклары яисә югары технологияләр өлкәсендә технопарклар инфраструктурасы объектларын төзү, модернизацияләү һәм (яисә) реконструкцияләү чыгымнарын каплау – 1 107,5 млн. сум;
- янгын сүндерүчеләрнең һәм коткаручыларның заманча укыту-күнекмәләр комплексын төзү буенча Татарстан Республикасының чыгым йөкләмәләрен финанслашу максатларында чыгымнарны каплау – 685,5 млн. сум;
- Россия Федерациясе субъектлары хакимиятенең башкарма органнары эшчәнлеге күрсәткечләренә ирешкән өчен Россия Федерациясе субъектлары бюджетларына дотацияләр (грантлар) – 220,2 млн. сум;
- шикәр чире булган йөкле хатын-кызларны глюкозаны өзлексез мониторинглау системалары белән тәэмин итү чараларын гамәлгә ашыру –                18,9 млн. сум;
- Россия Федерациясе территориясендәге вакытлыча урнаштыру һәм туклану пунктларында Россия Федерациясе гражданнарын, Сүрия Гарәп Республикасыннан Россия Федерациясенә эвакуацияләнгән чит ил гражданнарын һәм гражданлыгы булмаган затларны урнаштыруга һәм тотуга Россия Федерациясе субъектлары бюджетлары тоткан чыгымнарны каплау –  16,6 млн. сум;
- махсус хәрби операция үткәрү чорында гражданнарга медицина ярдәме, чираттагы ялдагы, шул исәптән авыру буенча ялдагы Россия Федерациясе Кораллы көчләре хәрби хезмәткәрләренә түләүсез медицина ярдәме күрсәтүнең дәүләт гарантияләре программасына кертелгән авырулар һәм авыру  халәтләре вакытында Россия Федерациясе субъектлары башкарма органнары буйсынуындагы медицина оешмаларының беренчел медицина-санитария ярдәме күрсәтүенә бәйле рәвештә Россия Федерациясе субъектлары бюджетларының фактта гамәлгә ашырыла торган чыгымнарын тулы күләмендә каплау  – 0,6 млн. сум;
- Советлар Союзы Геройларына, Россия Федерациясе Геройларына һәм Хезмәт Даны орденының тулы кавалерларына айлык акчалата түләү (Россия Федерациясе Пенсия һәм социаль иминиятләштерү фонды акчалары) – 56,8 мең сум.
Бер үк вакытта федераль бюджет ассигнованиеләрен төгәлләштерүгә, экономияләүгә, шул исәптән түбәндәге юнәлешләр буенча конкурс процедураларын үткәрү нәтиҗәләре буенча экономияләүгә бәйле рәвештә, гомуми суммасы 162,0 млн. сум булган 21 нче бюджетара трансферт буенча күләмнәрне киметүне исәпкә алу тәкъдим ителә:
- мәгариф оешмаларын укытучылар өчен электрон журналлар һәм электрон белем бирү контенты белән эшләү өчен планшетлы компьютерлар белән тәэмин итү – 58,6 млн. сум;
- авыл территорияләрендә транспорт инфраструктурасын үстерү – 27,6 млн. сум;
- мелиорация чаралары үткәрү – 25,2 млн. сум;

- гомуми белем бирү оешмаларында тәрбия һәм балалар иҗтимагый берләшмәләре белән хезмәттәшлек буенча директор киңәшчеләренең эшчәнлеген тәэмин итү буенча чаралар үткәрү – 12,3 млн. сум;
- Россия Федерациясе субъектларының, Байконур шәһәренең һәм «Сириус» федераль территориясенең дәүләт гомуми белем бирү оешмаларының, һөнәри белем бирү оешмаларының, муниципаль гомуми белем бирү оешмаларының һәм һөнәри белем бирү оешмаларының тәрбия һәм балалар иҗтимагый берләшмәләре белән үзара хезмәттәшлек буенча директорлар киңәшчеләренә айлык акчалата түләүләрне тәэмин итү – 9,7 млн. сум;
- мәктәпләрдә белем бирү системаларын модернизацияләү чараларын гамәлгә ашыру – 8,6 млн. сум;
- үз структурасында медицина реабилитациясе буенча медицина ярдәме күрсәтә торган бүлекчәләре булган медицина оешмаларын медицина әйберләре белән тәэмин итү (җиһазландырып бетерү һәм (яисә) яңадан җиһазландыру) –            6,5 млн. сум;
- «акыллы» спорт мәйданчыкларын булдыру өчен җиһазлар сатып алу һәм монтажлау – 4,3 млн. сум;
- төбәк һәм (яисә) муниципаль мәдәният учреждениеләрен модернизацияләү – 2,0 млн. сум;
- углевод алмашы бозылган һәм шикәр чире белән авыручыларга медицина ярдәме күрсәтә торган региональ, районара (район) үзәкләрне җиһазландыру – 1,7 млн. сум;
- район һәм район үзәк хастаханәләрендә, шул исәптән еракта урнашкан торак пунктларда медицина профилактикасы бүлекләре (кабинетлары) базасында өлкәннәр өчен сәламәтлек үзәкләре оештыру, шулай ук йогышлы булмаган хроник авырулар куркынычы факторларын ачыклау һәм бетерү өчен җайланмалар белән тәэмин итү (тәэмин итеп җиткерү) – 1,6 млн. сум;
- мәктәпкәчә белем бирү программалары буенча белем бирү эшчәнлеген гамәлгә ашыручы мәгариф оешмаларын капиталь ремонтлау һәм җиһазлау –              1,3 млн. сум;
- гомуми белем бирү оешмаларын укыту һәм тәрбия чаралары белән тәэмин итү – 0,9 млн. сум;
- укыту-җитештерү комплексының аерылгысыз өлеше буларак, көллиятләрнең уку корпусларын һәм тулай торакларын үзгәртеп кору – 0,7 млн. сум;
- гидрографик челтәрнең экологик торышын яхшырту – 0,4 млн. сум;
- «Яшьләр өчен төбәк» Россия Федерациясе төбәкләрендә яшьләр сәясәтен комплекслы үстерү  программасын гамәлгә ашыру – 0,3 млн. сум;
- социаль хезмәт күрсәтү оешмаларында яшәүче сәламәтлеге начар төркемнәрдәге эшкә яраклы яшьтән өлкәнрәк гражданнарга пневмококк инфекциясенә каршы вакцинация үткәрү – 0,1 млн. сум;
- Россия Федерациясе субъектлары дәүләт милкендәге (муниципаль милектәге) спорт инфраструктурасы объектларына капиталь ремонт ясау – 91,3 мең сум;
- модульле спорт корылмалары төзү өчен җайланмалар сатып алу һәм монтажлау чараларын гамәлгә ашыру – 54,0 мең сум;
- «Вируслы хроник C гепатиты» диагнозы белән диспансер күзәтүендә булган затларны вируска каршы дару препаратлары белән амбулатор шартларда тәэмин итү чараларын гамәлгә ашыру – 12,8 мең сум;
- социаль әһәмиятле йогышлы авыруларны кисәтү һәм аларга каршы көрәшү чараларын гамәлгә ашыру – 0,3 мең сум.
Тулаем алганда, 2026 елда Татарстан Республикасы бюджетының керем өлешен 32 552, 0 млн.сумга арттыру тәкъдим ителә.
Моннан тыш, федераль бюджет ассигнованиеләрен төгәлләштерүгә бәйле рәвештә, план чорында федераль бюджет акчалары буенча керемнәрдә һәм чыгымнарда укытучылар өчен электрон журналлар һәм электрон белем бирү контенты белән эшләү өчен белем бирү оешмаларын планшетлы компьютерлар белән тәэмин итү буенча планлы билгеләнешләрне 2027 елда – 183,7 млн.сумга, 2028 елда – 127,5 млн. сумга киметүне чагылдырырга кирәк. 

2026 елда Татарстан Республикасы бюджетының чыгым өлешен                                21 673,3 млн. сумга арттырырга тәкъдим ителә.
Төгәлләштерелергә һәм чагылдырылырга тиеш:
- федераль бюджетның максатчан акчалары;
- социаль әһәмиятле, фәнни, мәдәни һәм спорт чараларын, региональ проектларны гамәлгә ашыру, ярдәм чараларын күрсәтү, агымдагы чыгымнар һәм федераль программаларны матди-техник яктан тәэмин итүне, финанслашуны да кертеп, республика бюджет учреждениеләренең кредиторлык бурычын каплау чыгымнары;
- коммуналь техниканы яңартуга карата күрелгән чаралар;
- Россия Федерациясенең башка субъектларыннан, шулай ук якын һәм ерак чит илләрдән килгән һәм Татарстан Республикасы Сәламәтлек саклау министрлыгы карамагындагы медицина оешмаларына эшкә урнашкан дефицит белгечлекләр буенча табибларга бер мәртәбә түләү чыгымнары;
- көчле тракторлар сатып алуга бәйле чыгымнарның бер өлешен каплауга авыл хуҗалыгы товарлары җитештерүчеләргә субсидияләр;
- шәһәр яны су транспортында пассажирлар йөртү тарифларын дәүләт җайга салуына бәйле рәвештә, шулай ук гражданнарның аерым категорияләренә юл йөрү өчен түләү буенча ташламалар бирелүгә бәйле рәвештә, су транспорты оешмаларына алынмыйча калган керемнәрен каплауга субсидияләр;
- икътисадның реаль секторына һәм Татарстан Республикасы дәүләт идарәсенә ясалма фәһем технологияләрен массакүләм кертү өчен шартлар тудыру;
- социаль-мәдәни өлкә объектларын үстерүгә, капиталь ремонтлауга һәм төзүгә, юл эшләрен финанслауга юнәлдерелгән чаралар.
Бюджетның чыгым өлешендә шулай ук бюджет акчаларын баш бүлүчеләр һәм чыгымнарның бюджет классификациясе кодлары арасында ассигнованиеләрне яңадан бүлүне чагылдыру тәкъдим ителә:
- тиешле норматив хокукый актлар буенча социаль-мәдәни өлкә, инженерлык инфраструктурасы объектларына, юл эшләренә капитал салулар һәм капиталь ремонт программалары; 
- Татарстан Республикасы дәүләт программаларына кертелгән үзгәрешләргә бәйле рәвештә.

Күрсәтелгән тәкъдимнәр буенча Татарстан Республикасы бюджетының гомуми күләме фаразлана:
- 2026 елга керемнәр буенча – 633 450,3 млн. сум, чыгымнар буенча –                        653 426,9 млн. сум, дефицит 19 976,6 млн. сум тәшкил итәчәк;
- 2027 елга керемнәр буенча – 578 725,9 млн. сум, чыгымнар буенча –                     595 697,4 млн. сум, дефицит 16 971,5 млн. сум тәшкил итәчәк;
[bookmark: _GoBack]- 2028 елга керемнәр буенча – 620 826,3 млн. сум, чыгымнар буенча –                            639 550,1 млн. сум, дефицит 18 723,8 млн. сум тәшкил итәчәк.
Бюджет дефициты финанслау чыганаклары белән тәэмин ителгән.

Югарыда тәкъдим ителгән үзгәрешләр 1, 7, 13, 17 статьяларга, 1, 3, 6, 7, 8, 20, 44 кушымталарга төзәтмәләр кертүгә китерәчәк.
Закон проектына кертелә торган барлык үзгәрешләр буенча чагыштырма таблицалар кушып бирелә бирелә.



